कर्ज़ लेने या देने दोनों ही स्थितियों से बचें, क्योंकि यदि कर्ज़ ले रहें हैं तो चुकाना मुश्किल हो जायेगा और यदि कर्ज़ दे रहें हैं तो मिलने की उम्मीद ना ही करें तो बेहतर। एक बात और, कर्ज के लेन/ देन की स्थितियाँ बड़े ही अनुकूल रूप से बनेंगी और आपको आवश्यक भी लगेंगी परन्तु इस सप्ताह बचना है इससे। माँ के स्वास्थ्य की समस्या परेशान कर सकती है। आर्थिक स्थिति थोड़ी विषमता लिए हुए परन्तु सामान्य रहेगी। पिता से सहयोग मिलता रहेगा। नौकरी के मामले में जो आगे बढ़ने का अवसर मिल रहा है उसे जाने ना दें, अन्यथा बाद में लम्बी प्रतीक्षा करनी पड़ सकती है। संतान की ओर से सुखद समाचार मिलेगा। जीवन-साथी का भरपूर सहयोग मिलेगा, जिससे आपको आगे बढ़ने में मदद मिलेगी।